stanford-oval/wikipedia huggingface dataset:
Metaxas-linja

Metaxas-linja oli linnoitusketju Kreikan Bulgarian vastaisella rajalla. Kreikkalaiset rakensivat sen 1930-luvulla suojakseen bulgarialaisten mahdollista hyökkäystä vastaan. Se nimettiin kreikkalaisen poliitikon Ioannis Metaxasin (1871–1941) mukaan. Linnoitusketju koostuu konekivääripesäkkeistä, tähystyspaikoista ja niitä yhdistävistä tunneleista. Rakenteet ovat yhä olemassa ja osa niistä on avoinna yleisölle.
Linnoitusketjun muodostavat 21 itsenäistä linnaketta, joista suurin Fort Roupel kattaa 6,1 km kokonaisuudessaan 155 km:n pituisesta linjasta. Tunneleiden ja muiden tilojen valaistus hoidettiin pääasiassa öljylampuilla, mutta myös sähköä tuottavia generaattoreita oli. Ilmanvaihto oli toteutettu sekä vapaakiertoisesti että koneellisesti, vesihuoltoa varten oli rakennettu putkitus.
Linnoitussuunnitelmat laadittiin vuonna 1935 ja rakennustöihin ryhdyttiin seuraavana vuonna Kerkini-vuorella (bulg. Belasica).
Saksalaiset joukot hyökkäsivät linjaa vastaan toisessa maailmansodassa 6. huhtikuuta 1941. He kohtasivat kreikkalaisten rajun vastarinnan ja kolmen päivän ankaran taistelun jälkeen he olivat saavuttaneet vain vähäistä menestystä. Linnoitusketju joutui kuitenkin saarroksiin Jugoslavian kautta tunkeutuneiden saksalaisten miehitettyä Kreikan ja sen oli lopulta antauduttava.
Mertanen (Perho)

| Mertanen |
| --- | --- |
Valtiot:  Suomi
Maakunnat:  Keski-Pohjanmaa
Kunnat:  Perho
Koordinaatit:  63°09′30″N, 24°40′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskujoki:  suo-oja 
Järvinumero:  14.647.1.010
Mittaustietoja
Pinnankorkeus:  193,7 m  
Pituus:  200 m  
Leveys:  130 m  
Rantaviiva:  0,513 km  
Pinta-ala:  1,623 ha  
Saaria:  ei saaria 
 fiMertanen 
Mertanen  on Keski-Pohjanmaalla Perhossa  Korkiakankaan lähellä sijaitseva lampi.
Maantietoa

Lampi on 200 metriä pitkä, 130 metriä leveä, ja sen pinta-ala on 1,6 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Pekkasenjoen valuma-alueeseen (14.647) se kuuluu. Lammen vedenpinnan korkeus on 193,7 metriä mpy.
Mallintaminen

Esimerkki tieteellisestä mallintamisesta
Mallintaminen tarkoittaa todellisuuden osan, esimerkiksi tietyn ilmiön tai systeemin esittämistä muulla tavalla kuin sillä itsellään. Mallintamista on esimerkiksi kartta, joka on malli todellisesta maastosta tai pienoismalli, joka on pienennetty malli todellisesta esineestä. Mallintamista voidaan tehdä myös matemaattisesti, kuten esimerkiksi painovoimamalli, joka kuvaa kahden tai useamman kappaleen välistä vuorovaikutusta. Myös toimintamalli aivoissa, todellisen toiminnan esitys aivojen ymmärtämässä muodossa, voidaan katsoa mallintamiseksi. Mallinnuksen tuloksia käytetään muun muassa ilmiön simulointiin, tutkimukseen ja käyttäytymisen ennustamiseen eri tilanteissa.
Todellisuus ja mallintaminen

Todellisuutta voidaan mallintaa monin tavoin. Siitä voidaan rakentaa fyysisiä malleja, esimerkiksi pienoismalleja tuulitunnelikokeisiin tai allaskokeisiin (fyysinen mallintaminen). Sitä voidaan kuvata matemaattisesti (painovoimamalli), fysikaalisesti (Bohrin atomimalli; analyyttinen mallintaminen) tai muulla toimintamallilla (vuokaavio, algoritmi; toiminnallinen mallintaminen).
Mallintaa voidaan myös yrityksen ja erehdyksen kautta, siis mallintaminen oppimalla. Nykyään mallinnusta tehdään etenkin tietokoneilla (tietokonemallintaminen).
Mallintamista käytetään hyvin monessa paikassa. Tekniikka ja fysiikka perustuvat mallintamiseen, useimmiten matematiikkaan. Myös ihmisryhmien käyttäytymistä tutkitaan mallintamalla niitä. Toisaalta ihminen mallintaa maailmaa päässään (opittuna tai geneettisesti). Tutkimustoiminnassa mallinnetaan tutkittavaa ilmiötä ja saadaan siitä tätä kautta uutta tietoa.
Mallintamisen hyödyt ja haitat

Mallintamiseen liittyy monia ongelmia. Malli ei ole todellisuus vaan aina approksimaatio, likiarvo. Jotkut asiat ovat vaikeasti mallinnettavissa esimerkiksi niiden vaatiman suuren laskentakapasiteetin takia. Toisaalta jotkut asia eivät ole mallinnettavissa lainkaan vaan ne voidaan esittää vain itsellään. Näitä ovat erityisesti kompleksiset ilmiöt, kuten mikä tahansa pitkän aikavälin toiminta, jossa on paljon muuttujia (paikallisen sään ennustaminen tasan vuoden päähän) sekä esimerkiksi elämä ja tietoisuus.
Mallintamisen edut ovat kuitenkin huomattavia. Se on usein paljon halvempaa kuin todellisuus (vrt. laivan pienoismalli ja todellinen laiva). Se myös antaa enemmän tietoa todellisuudesta kuin arvaus tai luulo ilman mallia, vaikka ei vastaakaan todellisuutta. Mallinnuksen avulla voidaan tarkastella asioita, joita ei ole mahdollista tarkastella fyysisesti, esimerkiksi:
rakennusten ja kaupunkisuunnittelun tiloja ja näkymiä ennen rakentamista
kuormien aiheuttamia materiaalien ja rakenteiden sisäisiä jännityksiä
eläinpopulaation käyttäytymistä tuhannen sukupolven, esimerkiksi 5 000 vuoden aikana
ydinvoimala- tai lento-onnettomuutta erilaisten virhesuoritusten seurauksena
hurrikaanien tai megatsunamien käyttäytymistä
ydinaseiden ja ydinvoimaloiden perusprosesseja ydinreaktion sisällä
kvarkkien tai hyvin pienien aineen osien käyttäytymistä
planeettojen ja tähtien käyttäytymistä, syntyä ja kehitystä.
Mallinnuksesta saadaan yleensä tuloksia nopeammin kuin varsinaista ilmiötä tai systeemiä tutkimalla. Tämä mahdollistaa nopean oppimisen.
Tietokoneiden suuren tehon kannalta mallintamisessa on oleellista se, että vain se, mikä pystytään mallintamaan, pystytään (mahdollisesti) laskemaan tietokoneilla. Mallintaminen on siis tietokonesimuloinnin edellytys.
Eräitä mallintamisen sovellutuksia > Meteorologia

Viime vuosikymmeninä tarkentunut sään ennustaminen perustuu pitkälle kehitettyihin ilmakehämalleihin ja supertietokoneilla suoritettavaan raskaaseen laskentaan.
Eräitä mallintamisen sovellutuksia > Molekyylimallinnus

Molekyylimallinnusta käytetään kemiassa molekyylitason ilmiöiden selvittämiseen. Sen avulla voidaan tutkia yhdisteiden steerisiä ja elektronisia ominaisuuksia, muodostumislämpöjä, reaktiomekanismeja sekä epäorgaanisten materiaalien kide- ja pintarakenteita. Molekyylimallinnusta käytetään hyväksi erityisesti lääkeainesuunnittelussa. Molekyylimallinnusta suoritetaan molekyylimekaanisilla, semiempiirisillä ja kvanttikemiallisilla menetelmillä.
Eräitä mallintamisen sovellutuksia > Rakennussuunnittelu

Rakennussuunnittelu on kehittynyt tietokoneavusteisen suunnittelun myötä kolmiulotteiseksi mallintamiseksi, jossa piirtämisen sijaan mallinnetaan rakennus kaikkine rakennusosineen.
Rakennuksesta luodaan koko rakennuksen elinkaaren aikainen rakennuksen tietomalli (engl. BIM, Building information model). Tietomalli sisältää rakennuksen kolmiulotteisen mallin, mutta myös muuta kuin graafista tietoa, esimerkiksi tiedot pintamateriaaleista, laatutasosta, paloluokasta tai käyttäjästä. Suunnittelun aikana mallintamisen ansiosta saadaan nopeasti määrälaskentatietoa päätöksenteon tueksi ja korkeatasoisia visualisointeja. Rakennuksen käytön aikana malli toimii ylläpidon ja huollon, sekä käyttäjien toiminnan suunnittelun apuvälineenä, ja peruskorjaussuunnitelmien pohjana. Mallia täydennetään rakennuksen koko elinkaaren ajan. Elinkaaren loppuvaiheessa mallia käytetään hyväksi suunniteltaessa rakennuksen purku ja materiaalien jälleenkäsittely.
Eräitä mallintamisen sovellutuksia > Lentokoneiden häiveteknologia

Myös häivekoneiden (F-117, B-2) perustana on mallintaminen. Venäläinen tiedemies Pjotr Ufimtsev, joka nykyisin on Yhdysvaltain kansalainen, laati pohjana olevan teorian 1960-luvun alkupuolella. Artikkeli julkaistiin neuvostoliittolaisessa tiedelehdessä, ja CIA käänsi sen englanniksi ja toimitti muun muassa Lockheedille. 1970-luvun alussa Lockheed alkoi Ben Richin johdolla kehittää kyseisen mallin perusteella häivekonetta, joiden pinnat muodostuivat levymäisistä elementeistä (kuten F-117) ja joiden tutkaimpulssin heijastuslaskelmat voitiin ratkaista silloisilla supertietokoneilla. Tietoja Neuvostoliiton ja muun Varsovan liiton tutkajärjestelmistä suunnittelun pohjaksi yhdysvaltalaiset saivat Romaniasta.
Yhdysvallat rakensi ensimmäiset häivekoneet. Laskentaan tarvittiin ensimmäisiä Cray-1- ja Cray-2-supertietokoneita. Persianlahden sodassa 1991 nämä koneet lensivät kaksi prosenttia lennoista mutta 40 prosenttia strategisista lennoista ilman tappioita.
Tilastollinen mallintaminen

Tilastollisella mallintamisella tarkoitetaan satunnaisilmiön mallintamista. Tilastolliseen mallintamiseen on kaksi lähestymistapaa, bayesilainen ja frekventistinen tapa. Mallintamisen tuloksena saadaan satunnaisilmiötä kuvaava tilastollinen malli.
Aiheesta muualla

Stanford Encyclopedia of Philosophy: Models in Science (englanniksi)
Monique Desroches

Monique Desroches (s. 18. maaliskuuta 1948 Grand-Mère) on kanadalainen etnomusikologi.
Desroches sai musiikin kandidaatin arvon Université de Sherbrookesta vuonna 1974. Master of Arts -oppiarvon hän sai musiikkitieteessä Montrealin yliopistosta vuonna 1977. Hän väitteli filosofian tohtoriksi musiikkitieteessä Montrealin yliopistossa vuonna 1987. Desroches kuului vuosina 1968–1974 Les Contretemps -kokoonpanoon, joka erikoistui ranskalaiseen ja quebeciläiseen lauluohjelmistoon. Kokoonpano teki kaksi LP-julkaisua ja esiintyi sekä Kanadassa että ulkomailla.
Desroches työskenteli Centre de recherches Caraïbes'n tutkijana Montrealin yliopistossa vuosina 1979–1986. Hän aloitti opettamisen Montrealin yliopistossa vuonna 1987. Hän myös vastasi siellä eri puolilta maailmaa kerättyjen soitinten kokoelman perustamisesta. Tutkimustyössään Desroches on keskittynyt inuitien, Karibianmeren saarten ja Maskareenien musiikkiperinteiden tarkasteluun. Vuonna 1990 hän aloitti UNESCO:n alaisen Formation, coopération et promotion des traditions orales musicales -hankkeen johtamisen Marie-Thérèse Lefebvren kanssa.
Milan Babić

Milan Babić
Milan Babić (kyrillisin kirjaimin Милан Бабић) (26. helmikuuta 1956 – 5. maaliskuuta 2006) oli Krajinan serbitasavallan eli Kroatian serbien johtaja vuosina 1991–1995.  Babić todisti  Haagin sotarikostuomioistuimessa Slobodan Miloševićia vastaan vuonna 2002. Milan Babić  tuomittiin Haagin sotarikostuomioistuimessa 2004, ja hän myönsi syyllisyytensä muiden kuin serbien vainoamiseen. Hänet tuomittiin 13 vuodeksi vankilaan. Maaliskuussa 2006 Babić teki itsemurhan vankilassa.
Mercedes-Benz S-sarja (W116)

| Mercedes-Benz W116 |
| --- | --- |
 Mercedes-Benz W116
Valmistustiedot
Valmistusmaa:   Länsi-Saksa  Venezuela
Valmistaja:  Daimler-Benz
Valmistusvuodet:  1972–1980
Tuotantomäärä:  473 035 kpl
Korimalli:  4-ovinen sedan
Luokka:  F-segmentti
Muotoilija:  Friedrich Geiger
Edeltäjä:  Mercedes-Benz W108/W109
Seuraaja:  Mercedes-Benz W126
Teknisesti samankaltaisia:   Mercedes-Benz W107  Mercedes-Benz W123 
Tekniset tiedot
Moottori:   R5  R6  V8 
Iskutilavuus:  2746 – 6834 cm3
Huippunopeus:  190 – 225 km/h
Kiihtyvyys:  7.4 – 12.3 s (0–100 km/h)
Polttoaine:  bensiini diesel
Polttoainesäiliö:   96 L  82 L 300 SD 
Vetotapa:  takaveto
Vaihteisto:   4-vaihteinen manuaali  5-vaihteinen manuaali  3-vaihteinen automaatti  4-vaihteinen automaatti 
Mitat
Massa:  1610 – 1935 kg
Pituus:   4960 mm  5060 mm SEL 
Akseliväli:   2865 mm  2965 mm SEL 
Leveys:  1870 mm
Korkeus:  1410–1430 mm
Mercedes-Benz W116 on ensimmäinen virallinen S-sarjan Mercedes-Benz-malli. 450SE-malli valittiin vuoden autoksi Euroopassa 1974.
Sarjan edeltäjä oli vuosina 1965-1972 valmistettu Mercedes-Benz W108/W109 ja vuonna 1979 sen korvasi W126-sarja.
Yleistä

Mallia valmistettiin vuosina 1972–1980 yhteensä 473 035 kappaletta. Auto on suuri luksusluokan sedan ja se on ulkomitoiltaan edeltäjäänsä suurempi, mutta sisätiloiltaan samankokoinen. W116 on yksi ensimmäisistä autoista, jossa oli saatavilla lukkiutumattomat ABS-jarrut ja turbodieselmoottori.
Korimallit

| Korisarja | Tuotantovuodet | Malli | Moottori> Tilavuus | Moottori> Malli | Moottori> Tyyppi | Valmistusmäärä |
| --- | --- | --- | --- | --- | --- | --- |
| W116.020 |  09/1972 – 07/1980  | 280 S |  2746 cm3  | M110.922 | R6 | 122 848 |
| W116.024 | 09/1972 – 07/1980 | 280 SE | 2746 cm3 | M110.983 M110.985 02/1976 alkaen | R6 | 150 593 |
| V116.025 | 04/1974 – 05/1980 | 280 SEL | 2746 cm3 | M110.983 M110.985 02/1976 alkaen | R6 | 7032 |
| W116.028 | 08/1972 – 09/1980 | 350 SE | 3499 cm3 | M116.983 M116.985 01/1976 alkaen | V8 | 51 100 |
| V116.029 | 11/1973 – 06/1980 | 350 SEL | 3499 cm3 | M116.983 M116.985 01/1976 alkaen | V8 | 4266 |
| W116.032 | 12/1972 – 04/1980 | 450 SE | 4520 cm3 | M117.983 M117.986 11/1975 alkaen | V8 | 41 604 |
| V116.033 | 02/1973 – 06/1980 | 450 SEL | 4520 cm3 | M117.983 M117.986 11/1975 alkaen | V8 | 59 578 |
| V116.036 | 09/1975 – 05/1980 |  450 SEL 6.9  | 6834 cm3 | M100.985 | V8 | 7380 |
| W116.120 | 05/1978 – 09/1980 | 300 SD   (Vain Yhdysvalloissa ja Kanadassa) | 3005 cm3 |  OM617.950  | Turbodiesel R5 | 28 634 |
Moottorit

Malleissa 280 SE:stä 450 SE:hen oli vuosina 1972–1974 käytössä Bosch D-Jetronic -polttoaineruiskutusjärjestelmä, joka vaihdettiin vuodesta 1975 alkaen K-Jetronic-järjestelmään. Samalla venttiilien säätö muuttui mekaanisesta hydrauliseksi. Autosta oli yksi kaasutinversio – 280, jossa oli Solex 4A1 -kaasutin.
300 SD oli saatavilla vain Yhdysvalloissa ja Kanadassa.
450 SEL 6.9: moottori pohjautui 600:n (W100) 6,3-litraiseen M100-versioon, jossa sylinterin halkaisijaa oli kasvatettu ja muutettu mekaaninen polttoaineruisku Boschin K-jetronic-ruiskujärjestelmään. Moottorissa oli kuivasumppuvoitelu. 6,8-litrainen V8-moottori on suurin eurooppalainen sarjatuotantomoottori, jota on käytetty siviiliautotuotannossa.
Aiheesta muualla

Kuvia tai muita tiedostoja aiheesta Mercedes-Benz S-sarja (W116) Wikimedia Commonsissa
Mies elää

| Mies elää |
| --- | --- |
Ohjaaja:  Ere Kokkonen
Perustuu:  James D. B. O’Toolen näytelmään Man Alive, suom. Juhani Jaskari
Pääosat:  Lasse Pöysti
Valmistustiedot
Valmistusmaa:  Suomi
Tuotantoyhtiö:  Yleisradio
Ensi-ilta:  1968
Kesto:  105 min
Alkuperäiskieli:  suomi
Aiheesta muualla
IMDb 
Infobox OKNimi-testi OK: 
Mies elää on suomalainen televisionäytelmä vuodelta 1968. Se perustuu James O’Toolen näytelmään Man Alive, jonka on suomentanut Juhani Jaskari. Televisiosovituksen ohjasi Ere Kokkonen.
Mustavalkoinen komedia kertoo satiirin keinoin kuvitteellisesta Tieteellisen tuotannon virastosta, jonka byrokratian viidakossa ihmiset yrittävät selviytyä. Elokuva ensiesitettiin helmikuussa 1968.
Rooleissa

| 0 | 1 | 2 |
| --- | --- | --- |
|  Lasse Pöysti  | … |  Timo Malva   |
|  Kari Franck  | … |  Tommi Rainne   |
|  Paavo Pentikäinen  | … |  Jussi Haapa   |
|  Kalevi Kahra  | … |  Mikko Koski   |
|  Tauno Söder  | … |  Herra Grün   |
|  Sakari Jurkka  | … |  Herra Henriksson   |
|  Marjatta Raita  | … |  Jaana Vierto   |
|  Eero Melasniemi  | … |  Eero Rinkinen   |
|  Pehr-Olof Sirén  | … |  Pehr Myrberg   |
|  Ulf Törnroth  | … |  Lars Selin   |
|  Heikki Liede  | … |  Niilo Mylly   |
|  Tarja-Tuulikki Tarsala  | … |  Helena Malva   |
|  Iris-Lilja Lassila  | … |  Inkeri Räty   |
|  Anja Pohjola  | … |  Eila Malva   |
|  Toivo Mäkelä  | … |  Herra Törnqvist   |
|  Kosti Klemelä  | … |  pastori Halme   |
Melonta kesäolympialaisissa 1976

Melonta
Vuoden 1976 kesäolympialaisten melonta järjestettiin 28. – 31. heinäkuuta 1976 Île Notre-Damella, Montrealissa, Kanadassa. Tämä oli yhdeksäs kerta kun laji oli mukana olympialaisten ohjelmassa virallisena lajina. Mukana oli 245 osanottajaa 28 eri maasta. Tapahtumia oli 11.
Mitalistit > Miehet

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kanadalaisyksikkö 500 metriä |  Aleksander Rogov |  John Wood |  Matija Ljubek |
| Kanadalaisyksikkö 1 000 metriä |  Matija Ljubek |  Vasil Jurtšenko |  Tamás Wichmann |
| Kanadalaiskaksikko 500 metriä |  Neuvostoliitto Serhei Petrenko Aleksandr Vinogradov |  Puola Andrzej Gronowicz Jerzy Opara |  Unkari Tamás Buday Oszkár Frey |
| Kanadalaiskaksikko 1 000 metriä |  Neuvostoliitto Serhei Petrenko Aleksandr Vinogradov |  Romania Gheorghe Danielov Gheorghe Simionov |  Unkari Tamás Buday Oszkár Frey |
| Kajakkiyksikkö 500 metriä |  Vasile Dîba |  Zoltán Sztanity |  Rüdiger Helm |
| Kajakkiyksikkö 1 000 metriä |  Rüdiger Helm |  Géza Csapó |  Vasile Dîba |
| Kajakkikaksikko 500 metriä |  Itä-Saksa Joachim Mattern Bernd Olbricht |  Neuvostoliitto Sergіj Nagorni Vladimir Romanovski |  Romania Larion Serghei Policarp Malîhin |
| Kajakkikaksikko 1 000 metriä |  Neuvostoliitto Sergіj Nagorni Vladimir Romanovski |  Itä-Saksa Joachim Mattern Bernd Olbricht |  Unkari Zoltán Bakó István Szabó |
| Kajakkinelonen 1 000 metriä |  Neuvostoliitto Tšuhráj Alekséjevitš Aleksandr Degtijarev Fіlatov Mikolaiovitš Vladimir Morozov |  Espanja José María Esteban José Ramón López Herminio Menéndez Luis Gregorio Ramos |  Itä-Saksa Frank-Peter Bischof Bernd Duvigneau Rüdiger Helm Jürgen Lehnert |
Mitalistit > Naiset

| 0 | 1 | 2 | 3 |
| --- | --- | --- | --- |
| Tapahtuma | Kultaa | Hopeaa | Pronssia |
| Kajakkiyksikkö 500 metriä |  Carola Zirzow |  Tatiana Koršunova |  Klára Rajnai |
| Kajakkikaksikko 500 metriä |  Neuvostoliitto Nina Gopova-Trofimova Galina Kreft-Aleksejeva |  Unkari Anna Pfeffer Klára Rajnai |  Itä-Saksa Bärbel Köster Carola Zirzow |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Neuvostoliitto | 6 | 3 | 0 | 9 |
| 2. |  Itä-Saksa | 3 | 1 | 3 | 7 |
| 3. |  Romania | 1 | 1 | 2 | 4 |
| 4. |  Jugoslavia | 1 | 0 | 1 | 2 |
| 5. |  Unkari | 0 | 3 | 5 | 8 |
| 6. |  Kanada | 0 | 1 | 0 | 1 |
| 6. |  Espanja | 0 | 1 | 0 | 1 |
| 6. |  Puola | 0 | 1 | 0 | 1 |
Mies Kaliningradista

| Mies Kaliningradista> I nationens intresse.Alkuperäisteos |
| --- | --- |
Kirjailija:  Jan Guillou
Kieli:  ruotsi
Genre:  jännityskirjallisuus
Julkaistu:  1988
ISBN:  9510024058
Suomennos
Suomentaja:  Leevi Lehto
Kustantaja:  WSOY
Julkaistu:  1991
Ulkoasu:  sidottu
Sivumäärä:  477
ISBN:  951-0-16719-3
Sarja: Carl Hamilton
Edeltävä:  Den demokratiske terroristen
Seuraava:  Ulkoisen vaaran uhatessa
Löydä lisää kirjojaKirjallisuuden teemasivulta
Mies Kaliningradista (I nationens intresse) on Jan Guilloun romaani vuodelta 1988. Kirja kertoo loikkaavasta neuvostolaivaston amiraalista, joka hakee turvapaikkaa Ruotsin kautta Yhdysvalloista.
Juoni

Neuvostolaivaston amiraali on vierailulla Egyptissä, missä hän astelee Ruotsin suurlähetystöön ja anoo turvapaikkaa. Tästä alkaa monivaiheinen matka, jota turvaamaan asetetaan Carl Hamilton.
Osoittaakseen aitoutensa virka-asemansa suhteen amiraali Koskov paljastaa ruotsalaisille tietoja liittyen Neuvostoliiton meripuolustukseen. Käy ilmi, että neuvostoliitolla on spetsnaz-miehitettyjä vedenalaisia asemia Ruotsin merialueella. Asiaa hoitamaan laitetaan jälleen Carl Hamilton.
Mikael Aaltonen

| Mikael Aaltonen> Henkilötiedot |
| --- | --- |
Syntynyt: 12. tammikuuta 1991 (ikä 33) Turku, Suomi
Kansalaisuus:   Suomi
Jääkiekkoilija
Lempinimi:  Mikke
Pelipaikka:  puolustaja
Maila:  vasen
Pituus:  178 cm
Paino:  85 kg
Pelinumero:  41
Pelaajaura
Pääsarjaura:  2009–
Aik. seurat:  TuTo (Mestis) TPS (SML) Vaasan Sport (Mestis)
Mikael Aaltonen (s. 12. tammikuuta 1991 Turku) on suomalainen jääkiekkopuolustaja. Pelipaikkaansa nähden varsin pienikokoisen Aaltosen vahvuuksiin kuuluu maalinedustapelaaminen, asenne ja uhrautuvaisuus. Turun Palloseurasta Aaltonen siirtyi TUTO Hockey:n organisaatioon ja päätti ammattilaisuransa Vaasan Sportin paidassa. Voitti urallaan U-18 MM-Pronssia USA:ssa.
Ura > Seuraura

Aaltonen on Turun Palloseuran kasvatti. Hän voitti joukkueessa B-nuorten SM-hopeaa vuonna 2007 ja A-nuorten SM-hopeaa vuonna 2009. Aaltonen oli jälkimmäisenä mainitulla kaudella 2008–2009 tehoilla 5+9=14 TPS:n A-nuorten tehokkain puolustaja Veli-Matti Vittasmäen ja Markus Palmrothin kanssa. Hän sijoittui koko A-nuorten SM-liigan jäähypörssissä kahdeksanneksi 84 minuutillaan.
Kaudeksi 2009–2010 Aaltonen nostettiin TPS:n SM-liigarinkiin. Hän teki SM-liigadebyyttinsä 14. marraskuuta 2009 vieraissa Helsingin IFK:ta vastaan, jolloin Aaltonen tuurasi loukkaantunutta Jens Skålbergiä. Hänet merkittiin kokoonpanossa TPS:n ykköspakkipariin Aki-Petteri Bergin vierelle ja hän sai ottelussa jääaikaa 13.35 minuuttia. Liigauransa avausmaalin ja toistaiseksi ainoan tehopisteensä Aaltonen teki neljännessä ottelussaan 21. marraskuuta 2009 vieraissa Saimaan Palloa vastaan. Yhteensä hän pelasi kauden aikana SM-liigassa kymmenen runkosarjaottelua. Miesten pelit tulivat tutuksi myös Mestiksestä, jossa Aaltonen pelasi TuTossa ja alle 20-vuotiaiden maajoukkueessa yhteensä 14 runkosarjaottelua tehden kaksi syöttöpistettä.
Kauden 2010–2011 Aaltonen pelasi suurimmaksi osaksi Mestiksessä ja A-nuorissa. Hän aloitti kauden TPS:ssä, jossa Aaltonen pelasi kauden ainoat kaksi SM-liigaotteluaan, jonka jälkeen joukkue lainasi hänet lokakuun 2010 lopulla KooKoohon. Aaltonen pelasi siellä kaksi ottelua ja syyskaudella myös alle 20-vuotiaiden maajoukkue tuli tutuksi kuuden Mestis-ottelun verran. Joulukuussa hänet lainattiin loppukaudeksi TuToon.
Heinäkuussa 2011 Aaltonen teki vuoden mittaisen jatkosopimuksen TuTon kanssa. Maaliskuussa 2012 hän jatkoi sopimustaan taas vuodella. Aaltonen nousi kaudella 2012–2013 TuTon varakapteeniksi ja otti urallaan askeleen eteenpäin. Hän oli tehoilla 8+13=21 TuTon tehokkain puolustaja ja sijoittui puolustajien pistepörssissä yhdeksänneksi. Aaltonen voitti kauden päätteeksi Mestis-pronssia.
Kaudella 2013–2014 Aaltonen jatkaa Mestis-uraansa vuoden mittaisella sopimuksella Vaasan Sportissa.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Yhdysvallat 2009 | jääkiekko |  |
Aaltonen pelasi alle 18-vuotiaiden MM-kilpailuissa vuonna 2009 ja voitti pronssia. Hän oli tehoilla 3+3=6 Suomen tehokkain puolustaja. Aaltonen jakoi koko turnauksen puolustajien maalipörssin voiton Ruotsin Tim Erixonin ja Yhdysvaltain William Wrennin kanssa. Hän jakoi myös 37 minuutillaan turnauksen jäähypörssin voiton Ruotsin Patrick Cehlinin kanssa. Aaltonen toimi aiemmin kaudella 2008–2009 Suomen alle 18-vuotiaiden maajoukkueen kapteenina.
Aaltonen pelasi myös World U-17 Hockey Challengessa vuonna 2008, jolloin hän oli tehoilla 1+4=5 Suomen tehokkain puolustaja Sami Vatasen kanssa.